बीजिंग: उत्तरी चीन में एक हमलावर ने चाकू से हमला कर सात स्कूली बच्चों की उस समय हत्या कर दी और 12 अन्य को जख्मी कर दिया जब वे घर लौट रहे थे. अधिकारियों ने बताया कि यह देश में हाल के समय में अब तक का सबसे घातक हमला है. शांक्सी प्रांत के मिझि काउंटी में प्रचार विभाग ने अपने आधिकारिक सोशल मीडिया अकाउंट पर बताया कि संदिग्ध को हिरासत में ले लिया गया है और जख्मी बच्चों का इलाज जारी है. विभाग ने बताया कि घटना शाम को करीब छह बजकर 10 मिनट पर हुई. इसने विस्तृत ब्यौरा नहीं दिया. बच्चों की उम्र नहीं बताई गई है लेकिन हमला चूंकि माध्यमिक स्कूल के छात्रों पर हुआ है जिनकी उम्र चीन में सामान्यत : 12 से 15 वर्ष के बीच होती है. देश में चाकू से हमला असामान्य बात नहीं है.